Lliurament de diplomes del VI Curs gratuït de Defensa Personal per a dones de Burjassot
2025-07-24

L’alcalde de Burjassot, Rafa García, acompanyat del regidor de Policia i Seguretat Ciutadana, Manuel Pérez Menero, ha fet lliurament dels diplomes a les dones que han participat en la primera part del VI Curs gratuït de Defensa Personal per a dones, impartit pels agents de la Policia Local del municipi. Les alumnes han tingut l’oportunitat, al llarg del mes de febrer, d’aprendre nocions bàsiques per poder actuar davant una possible agressió.

Des de Policia Local recorden que la segona part del curs es desenvoluparà en el mes de maig i que encara queden places lliures per poder ser alumnes del mateix. Com a requisits, les interessades han de ser majors de 18 anys i estar empadronades a Burjassot.

Les inscripcions poden fer-se efectives en les instal·lacions de la Policia Local, Plaça Gómez Ferrer, núm. 4, lloc en el qual també s’impartiran les classes.